text: ভারতীয় ক্রিকেটারকে প্রকাশ্যে খুন (ভিডিও)
  ডেস্ক: অস্ট্রেলিয়ার বিপক্ষে যখন টেস্ট ম্যাচ নিয়ে ব্যস্ত কোহলি-রাহানে। ঠিক তখনই দিল্লিতে দীনেশ নামের এক ক্রিকেটার অজ্ঞাত বন্দুকধারীর গুলিতে নিহত হয়েছেন। স্থানীয় পুলিশের মতে, ক্রিকেট ম্যাচ খেলার সময় বাগবিতণ্ডাকে কেন্দ্র করে এ ঘটনা ঘটেছে।
  খেলা শেষে বন্ধুর সঙ্গে ফিরছিলেন দীনেশ। হঠাৎ পথ আগলে দাঁড়ায় এক মোটর সাইকেল। কিছু বুঝে ওঠার আগেই মোটর সাইকেল থেকে লাল টি-শার্ট এবং জিনস পড়া একজন নেমে এসে গুলি করে দীনেশকে। দীনেশকে খুন করার দৃশ্য সিসিটিভি ক্যামেরায় ধরা পড়েছে।
  এদিকে ভারতীয় গণমাধ্যমের দাবী, রোশান পুরার বাসিন্দা দীনেশ মাঠে খেলার সময় দুই যুবকের সাথে খেলা নিয়ে বিবাদে জড়িয়ে পড়ে। এক পর্যায় দীনেশ ওই দুজনের উপর চড়াও হয়ে তাদের মারধর করে এবং তাদের মোবাইল ছিনিয়ে নেয়। যার প্রতিশোধ নিতেই ওই দুই যুবক দীনেশের উপর আক্রমণ চালায়।